Document ID: 31997R0028

KOMISSION ASETUS (EY) N:o 28/97,
annettu 9 päivänä tammikuuta 1997,
Ranskan merentakaisten departementtien hankintaa koskevien erityistoimenpiteiden soveltamista koskevista yksityiskohtaisista säännöistä jalostusteollisuuteen tarkoitettujen tiettyjen kasviöljyjen osalta ja arvioidusta hankintataseesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 2 artiklan 6 kohdan,
sekä katsoo, että
asetuksen (ETY) N:o 3763/91 2 artiklan mukaisesti Ranskan merentakaisten departementtien jalostusteollisuuteen tarkoitettujen kasviöljyjen (oliiviöljyä lukuun ottamatta) arvioitu hankintatase olisi laadittava ja muualta yhteisöstä peräisin olevien tuotteiden tuen määrä olisi vahvistettava; kyseinen tuki on vahvistettava ottaen huomioon erityisesti hankintakustannukset maailmanmarkkinoilta ja Ranskan merentakaisten departementtien maantieteellisestä sijainnista aiheutuvat ehdot,
Ranskan merentakaisten departementtien tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt annettiin komission asetuksessa (ETY) N:o 131/92 (3), sellaisena kuin se on viimeksi muutettuna asetuksella (EY) N:o 1736/96 (4); olisi vahvistettava täydentävät yksityiskohtaiset säännöt, jotka on mukautettu jalostusteollisuuteen tarkoitettujen kasviöljyjen alalla (oliiviöljyä lukuun ottamatta) noudatettaviin kauppatapoihin erityisesti todistusten voimassaolon ja toimijoiden velvoitteiden noudattamisen varmistavan vakuuden summan osalta,
tämän asetuksen säännösten on tultava voimaan viipymättä, jotta todistukset voidaan antaa mahdollisimman nopeasti, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3763/91 2 artiklaa sovellettaessa jalostusteollisuuteen tarkoitettujen kasviöljyjen (oliiviöljyä lukuun ottamatta), jotka kuuluvat CN-koodeihin 1507-1516 (CN-koodeja 1509 ja 1510 lukuun ottamatta), arvioidun hakintataseen määrä, joka vapautetaan Ranskan merentakaisiin departementteihin tuonnin yhteydessä kannettavasta tullista tai saa yhteisön tukea muualta yhteisöstä peräisin olevien tuotteiden osalta, vahvistetaan 10 400 tonniksi ajanjaksolle 1 päivästä tammikuuta 31 päivään joulukuuta 1997.
Tämä määrä jaetaan liitteen mukaisesti.
Ranskan viranomaiset voivat muuttaa kyseisestä jakoa 20 prosentin rajoissa kullekin departementille vahvistetun määrän osalta. Tällaisissa tapauksissa niiden on ilmoitettava komissiolle kyseisestä muutoksesta.
2 artikla
Asetuksen (ETY) N:o 3763/91 2 artiklan 4 kohtaa sovellettaessa jalostusteollisuuteen tarkoitettujen kasviöljyjen (oliiviöljyä lukuun ottamatta), jotka kuuluvat CN-koodeihin 1507-1516 (CN-koodeja 1509 ja 1510 lukuun ottamatta) ja ovat peräisin muualta yhteisöstä, Ranskan merentakaisten departementtien hankintatuki vahvistetaan 30 ecuksi tonnilta Guayanan ja Martiniquen osalta ja 35 ecuksi tonnilta Réunionin osalta arvioidun taseen mukaisesti.
3 artikla
Ranskan on nimettävä toimivaltainen viranomainen:
a) asetuksen (ETY) N:o 131/92 2a artiklan 1 kohdassa säädetyn vapautustodistuksen antamista varten,
b) asetuksen (ETY) N:o 131/92 3 artiklan 1 kohdassa säädetyn tukitodistuksen antamista varten,
c) kyseisille toimijoille kuuluvan tuen maksamista varten.
4 artikla
1. Tukihakemukset on esitettävä toimivaltaiselle viranomaiselle kunkin kuukauden viiden ensimmäisen työpäivän kuluessa. Todistushakemus voidaan hyväksyä vain, jos:
a) haettu määrä ei ole suurempi kuin taseessa käytettävissä oleva ja Ranskan viranomaisten julkaisema kasviöljyjen (oliiviöljyä lukuun ottamatta) enimmäismäärä;
b) ennen todistushakemusten esittämiselle säädetyn määräajan päättymistä esitetään todisteet siitä, että asianosainen on antanut vakuuden, jonka suuruus on 25 ecua tonnilta.
Hakemukset esitetään ensimmäistä kertaa tammikuun alussa 1997.
2. Todistukset annetaan viimeistään kunkin kuukauden kymmenentenä työpäivänä.
3. Jos todistukset annetaan jaettuja määriä pienemmille määrille, kyseinen toimija voi peruuttaa hakemuksensa kirjallisesti kolmen työpäivän kuluessa todistuksen antamisesta. Tällaisissa tapauksissa vakuus vapautetaan viipymättä.
4. Toimivaltaisen viranomaisen on julkaistava hankintataseen käytettävissä oleva enimmäismäärä kunkin kuukauden viimeisen viikon aikana.
5. Vuoden 1997 tammikuun osalta toimivaltaiset viranomaiset määrittävät todistushakemusten jättämiselle asetetun ensimmäisen määräajan ja antavat todistukset niin pian kuin mahdollista.
5 artikla
Vapautustodistusten ja tukitodistusten voimassaoloaika päättyy niiden antamista seuraavan toisen kuukauden viimeisenä päivänä.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä tammikuuta 1997.

Labels: 3
18
17